شەفەق
نیوز/ حکومەت هەرێم کوردستان، ئمڕوو چوارشەممە، راگەیان؛ زیاتر لە سێ مەلیۆن و هەفتسەد
هەزار گەشتیار وە ماوەی ئی ساڵە سەردان هەرێم کوردستان کردنە، فرەیان لە ناوچەیل
ناوڕاس و باشوور عراق هاتنە.
دەزگای
گەشتیاری لە حکومەت هەرێم کوردستان، ئاماریگ وەو بڵاو کرد، ک ئاژانس شەفەق نیوز لەلی
ئاگەدارە، وت: لە یەکەم رووژ مانگ کانوون دویەم گوزەشتە تا یەک مانگ ئاب گوزەشتە، سێ
مەلیۆن و هەفتسەد هەزار و شەسەد و پەنجا گەشتیار هاتنەسە ناو هەرێم کوردستان.
وتیش:
٨٥% لەی گەشتیارەیلە لە ناوچەیل ناوڕاس و باشوور عراق هاتنە، و ئەو ١٥ لەسەدەگە بیگانە
بوینە، و باس لە کارکردن ئەرا وازکردن پرۆژەیلیگ گەشتیاری نوو و هەمەڕەنگ ئەرا زیایکردن
شمارەی گەشتیارەیل کرد.
وەگورەی
ئامارەیل دەزگای گەشتوگوزاری، نزیکەی سئ هەزار شوین وناوەند گەشتوگوزاری هەس لەناویان
خزمەت وچالاکی گەشتوگوزاری ڕەنگاوڕەنگ هەس و بەشیگ لەو شوینەیلی ئەرا گەڕان زمانی
و بازیەیل بان یەخ.
